กินยาคุมฉุกเฉินไปแล้วหลังมีเพศสัมพันธ์แบบหลั่งใน ถัดมาอีกประมาณ12+ หลั่งในอีก จำเป็นต้องทานยาคุมฉุกเฉินเพิ่มไหม (ทานยาแบบเม็ดเดียว)
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนหลังการใช้ยาไปแล้ว การมีเพศสัมพันธ์หลังจากนั้น ยาจะไม่ได้มีประสิทธิภาพครอบคลุมเต็มที่ แต่อย่างไรก็ตามหากเป็นเวลาแค่ 12 ชั่วโมงก็อาจจะยังก้ำกึ่งและบอกได้ยาก ถ้าไม่สบายใจมาก สามารถกินยาเข้าไปเพิ่มได้ แต่ก็อาจจะเพิ่มโอกาสการเกิดผลข้างเคียงของยาต่างๆดังกล่าวไปหลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ